
	 PARLAMENTUL ROMÂNIEI

   CAMERA DEPUTAŢILOR

Comisia pentru agricultură, silvicultură, industrie alimentară şi servicii  specifice
	                                                        Bucureşti, 23.09.2005
                                                       Nr.24/340


RAPORT
asupra proiectului de Lege privind aprobarea Ordonanţei de urgenţă a Guvernului nr.115/2005 pentru modificarea Ordonanţei de urgenţă a Guvernului nr.89/2004 privind vânzarea bunurilor imobile în care se desfăşoară activităţi de asistenţă sanitar - veterinară
Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.115/2005 pentru modificarea Ordonanţei de urgenţă a Guvernului nr.89/2004 privind vânzarea bunurilor imobile în care se desfăşoară activităţi de asistenţă sanitar - veterinară, transmis cu adresa nr.P.L. – X 340 din 29 iulie 2005 şi înregistrat sub nr.24/299/02.08.2005. 
La întocmirea raportului, Comisia a avut în vedere avizul Consiliului Legislativ, avizul Comisiei pentru buget, finanţe şi bănci şi avizul Comisiei juridice, de disciplină şi imunităţi..
 Proiectul de lege are ca obiect de reglementare modificarea Ordonanţei de urgenţă a Guvernului nr.89/2004 privind vânzarea bunurilor imobile în care se desfăşoară activităţi de asistenţă sanitar - veterinară.
Proiectul de Lege privind aprobarea Ordonanţei de urgenţă a Guvernului nr.115/2005 pentru modificarea Ordonanţei de urgenţă a Guvernului nr.89/2004 privind vânzarea bunurilor imobile în care se desfăşoară activităţi de asistenţă sanitar - veterinară face parte din categoria legilor ordinare, potrivit prevederilor art.73 din Constituţia României, republicată.

La dezbaterea proiectului au participat ca invitat, în conformitate cu prevederile art.51 şi 52 din Regulamentul Camerei Deputaţilor, republicat, domnul Ioan Agafiţei – secretar general în cadrul Autorităţii Naţionale Sanitare Veterinare şi pentru  Siguranţa Alimentelor. 
La lucrările comisiei au fost prezenţi 25 de deputaţi, din totalul de 25 de membri ai comisiei.

Raportul Comisiei a fost adoptat, cu majoritate de voturi, înregistrându-se 8 voturi împotrivă,  în şedinţa din 23 septembrie 2005.
Proiectul de lege a fost adoptat de Senat în şedinţa din 28 iulie 2005 în procedură de urgenţă.

Proiectul de lege, potrivit art.75 alin.(1) şi (3) din Constituţia României, republicată, şi art.86 alin.(3) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia propune admiterea cu modificări şi completări a proiectului de lege.
I. Amendamente admise
În urma dezbaterii, Comisia propune adoptarea proiectului de lege cu următoarele amendamente: 

	Nr. crt.
	Text ordonanţă 

	Text Senat 
	Text propus de Comisie 

(autorul amendamentului)
	Motivarea amendamentelor propuse

	0
	1
	2
	3
	4

	1. 
	
	Titlul legii

L E G E 

privind aprobarea Ordonanţei de urgenţă a Guvernului nr.115/2005 pentru modificarea Ordonanţei de urgenţă a Guvernului nr.89/2004 privind vânzarea bunurilor imobile în care se desfăşoară activităţi de asistenţă sanitar – veterinară

	Nemodificat  
	

	2. 
	
	ARTICOL UNIC.- Se aprobă Ordonanţa de urgenţă a Guvernului nr.115 din 14 iulie 2005 pentru modificarea Ordonanţei de urgenţă a Guvernului nr.89/2004 privind vânzarea bunurilor imobile în care se desfăşoară activităţi de asistenţă sanitar-veterinară, publicată în Monitorul Oficial al României, Partea I, numerele 679 şi 679 bis din 28 iulie 2005, cu următoarele modificări şi completări: 

	Nemodificat  
	

	3. 
	Titlul ordonanţei

ORDONANŢĂ DE URGENŢĂ

pentru modificarea Ordonanţei de urgenţă a Guvernului nr.89/2004 privind vânzarea bunurilor imobile în care se desfăşoară activităţi de asistenţă sanitar-veterinară
	Nemodificat  
	  Nemodificat  
	

	4. 
	Art.I. – Ordonanţa de urgenţă a Guvernului nr.89/2004 privind vânzarea bunurilor imobile în care se desfăşoară activităţi de asistenţă sanitar-veterinară, publicată în Monitorul Oficial al României, Partea I, nr.1.053 din 12 noiembrie 2004, adoptată cu modificări şi completări prin Legea nr.111/2005, se modifică după cum urmează:
	Nemodificat  
	Nemodificat  
	

	5. 
	
	1. La articolul I, după punctul 1 se introduce un punct nou, pct.11, cu următorul cuprins:

„11. La articolul 1, după alineatul 3 se introduce un alineat nou, alin.(4), cu următorul cuprins: 

„(4) Bunurile imobile – clădiri şi terenuri aferente prevăzute în anexă, care fac obiectul reglementării Legii nr.247/2005 privind reforma în domeniile proprietăţii şi justiţiei, precum şi unele măsuri adiacente a celorlalte acte normative în materia proprietăţii vor fi vândute după clarificarea situaţiei juridice a acestora şi intabularea în Cartea Funciară, potrivit legislaţiei în vigoare.”
	1. Nemodificat  
	

	6. 
	1. Alineatul (2) al articolului 1 va avea următorul cuprins:

„(2) Se aprobă trecerea bunurilor imobile – clădiri, astfel cum sunt definite la alin.(21), şi terenuri aferente – prevăzute în anexa care face parte integrantă din prezenta ordonanţă de urgenţă, din administrarea Ministerului Agriculturii, Pădurilor şi Dezvoltării Rurale în administrarea Agenţiei Domeniului Statului, în scopul vânzării acestora” 
	Nemodificat  
	Nemodificat  
	

	7. 
	2. Articolul 8 va avea următorul cuprins:
„Art.8. – (1) Cheltuielile ocazionate de procedura de vânzare în ceea ce priveşte efectuarea măsurătorilor cadastrale şi intabularea dreptului de proprietate al statului sunt suportate de către cumpărător.

(2) Cheltuielile ocazionate de procedura de vânzare, altele decât cele prevăzute la alin.(1), sunt avansate de către vânzător, în limita bugetului de venituri şi cheltuieli, inclusiv efectuarea raportului de evaluare, urmând ca sumele respective să fie achitate de cumpărători la semnarea contractelor de vânzare-cumpărare.”
	Nemodificat  
	Nemodificat  
	

	8. 
	Text Ordonanţa de urgenţă a Guvernului nr.89/2004

Art.9. – 
„(2) Interdicţia schimbării destinaţiei, prevăzută la alin.(1), nu se poate întinde pe o perioadă mai mică de 10 ani de la data încheierii contractului de vânzare-cumpărare.” 
	
	2. La articolul I, după punctul 2 se introduc trei puncte noi, pct.21, 22 şi 23, cu următorul cuprins:

„21.  Alineatul (2) al articolului 9 se abrogă.

22. La articolul 9, după alineatul (2) se introduc trei noi alineate, alin.(3), (4) şi (5), cu următorul cuprins:

(3) În cazul în care titularul contractului de concesiune sau vânzare-cumpărare se retrage, transmiterea activităţii sanitare veterinare se face cu titlu de obligativitate, cu portofoliu de clienţi existenţi, prin negociere între cel care predă şi cel care preia activitatea sanitară veterinară  şi imobilul, după caz.
(4) Medicii veterinari, potenţiali continuatori ai contractelor de concesiune sau vânzare-cumpărare a activităţii sanitare veterinare vor  notifica Colegiului Medicilor Veterinari din România intenţia de a prelua activitatea.
(5) Colegiul Medicilor Veterinari din România va publica  trimestrial în Buletinul Informativ lista circumscripţiilor  sanitare veterinare care rămân vacante, precum şi numele medicilor veterinari care se retrag.

23. După articolul 9 se introduce un articol nou, art.91, cu următorul cuprins:

„Art.91. – Achiziţionarea bunurilor imobile – clădiri şi terenuri aferente - prevăzute în anexă, precum şi construcţia unor imobile noi necesare activităţii sanitare veterinare pot fi finanţate în conformitate cu prevederile Legii  nr.213/2005 privind stimularea investiţiilor în agricultură.”

Deputat  UDMR: Atilla Kelemen 
	Pentru corelare cu modificările de la pct.22.

Pentru a crea stabilitate acţiunilor sanitare-veterinare. 

	9. 
	3. Anexa se modifică şi se înlocuieşte cu anexa la prezenta ordonanţă de urgenţă.
 
	2. La articolul I, punctul 3 se abrogă.
	3. Nemodificat  
	

	10. 
	Art.II. – Anexa la Ordonanţa de urgenţă a Guvernului nr.89/2004 privind vânzarea bunurilor imobile în care se desfăşoară activităţi de asistenţă sanitar-veterinară, aprobată cu modificări şi completări prin Legea nr.111/2005, se înlocuieşte cu anexa la prezenta ordonanţă de urgenţă.

	Nemodificat  
	Nemodificat  
	


II. Amendamente respinse

În urma dezbaterii, Comisia a respins următorul amendament: 

	Nr. crt.
	Text iniţial


	Amendamentul propus şi autorul acestuia
	Motivare
	Camera Decizională

	0
	1
	2
	3
	4

	1. 
	
	În anexă la coloana 5 „Suprafaţa terenului exclusiv ocupată de clădire (mp)” să fie egală cu suprafaţa ocupată efectiv de bunurile imobile la care se adaugă 100 mp.

Grupul Parlamentar al  PSD  din Comisie 
	1. Pentru corelare cu prevederile Legii nr.247/2005.
2. Prin completarea adusă de Senat la numărul curent 5 din raport bunurile imobile pot fi vândute numai după clarificarea situaţiei juridice a acestora.
	Camera Deputaţilor 


Comisia a propus aprobarea proiectului cu 17 voturi pentru, 8 voturi împotrivă şi 0 abţineri.

       PREŞEDINTE,





             SECRETAR,
 Dr. Atilla KELEMEN 




        Ioan   MUNTEANU
Întocmit: Consilier Anton PĂŞTINARU
                Expert Amalia CIUREA    

